Κανονισμός (ΕΚ) αριθ. 524/2004 της Επιτροπής

της 19ης Μαρτίου 2004

που τροποποιεί για 31η φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 881/2002 του Συμβουλίου, της 27ης Μαου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), όπως τροποποιήθηκε τελευταία από τον κανονισμό (ΕΚ) αριθ. 391/2004(2) και ιδίως το άρθρο 7 παράγραφος 1 πρώτη περίπτωση,

Εκτιμώντας τα ακόλουθα:

(1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

(2) Στις 24 Φεβρουαρίου, στις 12 και 17 Μαρτίου 2004, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο προσώπων, ομάδων και οντοτήτων που θα πρέπει να αφορά η δέσμευση κεφαλαίων και οικονομικών πόρων. Συνεπώς, το παράρτημα Ι πρέπει να τροποποιηθεί αναλόγως.

(3) Για να είναι τα μέτρα που προβλέπονται στον παρόντα κανονισμό αποτελεσματικά, ο παρών κανονισμός πρέπει να τεθεί σε ισχύ αμέσως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (EΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Μαρτίου 2004.

Για την Επιτροπή

Christopher Patten

Μέλος της Επιτροπής

(1) ΕΕ L 139 της 29.5.2002, σ. 9.

(2) ΕΕ L 64 της 2.3.2004, σ. 36.

ΠΑΡΑΡΤΗΜΑ

Το παράρτημα Ι του κανονισμού (EΚ) αριθ. 881/2002 τροποποιείται ως εξής:

1. Οι ακόλουθες καταχωρίσεις προστίθενται στον κατάλογο υπό τον τίτλο "Φυσικά πρόσωπα":

α) Othman Deramchi (γνωστός και ως Abou Youssef). Ημερομηνία γεννήσεως: 7 Ιουνίου 1954. Τόπος γεννήσεως: Tighennif, Αλγερία. Διαμονή: Via Milanese, 5 - Sesto San Giovanni, Ιταλία. Κατοικία: Piazza Trieste, 11 - Mortara, Ιταλία. ΑΦΜ: DRMTMN54H07Z301T.

β) Aider Farid (γνωστός και ως Achour Ali). Ημερομηνία γεννήσεως: 12 Οκτωβρίου 1964. Τόπος γεννήσεως: Αλγέρι, Αλγερία. Διαμονή: Via Milanese, 5 - 20099 Sesto San Giovanni (MI), Ιταλία. ΑΦΜ: DRAFRD64R12Z301C.

γ) Bendebka l'Hadi [γνωστός και ως α) Abd Al Hadi, β) Hadi]. Ημερομηνία γεννήσεως: 17 Νοεμβρίου 1963. Τόπος γεννήσεως: Αλγέρι, Αλγερία. Διαμονή: Via Garibaldi, 70 - San Zenone al Po (PV), Ιταλία. Κατοικία: Via Manzoni, 33 - Cinisello Balsamo (MI), Ιταλία.

δ) Ahmed Nacer Yacine (γνωστός και ως Yacine Di Annaba). Ημερομηνία γεννήσεως: 2 Δεκεμβρίου 1967. Τόπος γεννήσεως: Annaba, Αλγερία. Διαμονή: rue Mohamed Khemisti, 6 - Annaba, Αλγερία. Κατοικία: vicolo Duchessa, 16 and via Genova, 121 - Νάπολη (Ιταλία).

ε) Kifane Abderrahmane. Ημερομηνία γεννήσεως: 7 Μαρτίου 1963. Τόπος γεννήσεως: Casablanca, Μαρόκο. Διαμονή: via S. Biagio, 32 ή 35 - Sant'Anastasia (NA), Ιταλία.

στ) El Heit Ali [γνωστός και ως α) Kamel Mohamed, β) Ali Di Roma]. Ημερομηνία γεννήσεως: α) 20 Μαρτίου 1970, β) 30 Ιανουαρίου 1971. Τόπος γεννήσεως: Rouba, Αλγερία. Διαμονή: via D. Fringuello, 20 - Rome, Ιταλία. Κατοικία: Milan, Ιταλία.

ζ) Abd Al Hafiz Abd Al Wahab [γνωστός και ως α) Ferdjani Mouloud, β) Mourad, γ) Rabah Di Roma]. Ημερομηνία γεννήσεως: 7 Σεπτεμβρίου 1967. Τόπος γεννήσεως: Αλγέρι, Αλγερία. Κατοικία: Via Lungotevere Dante - Ρώμη, Ιταλία.

η) Haddad Fethi Ben Assen. Ημερομηνία γεννήσεως: α) 28 Μαρτίου 1963, β) 28 Ιουνίου 1963. Τόπος γεννήσεως: Tataouene, Τυνησία. Διαμονή: Via Fulvio Testi, 184 - Cinisello Balsamo (MI), Ιταλία. Κατοικία: Via Porte Giove, 1 - Mortara (PV), Ιταλία. ΑΦΜ: HDDFTH63H28Z352V.

θ) Abbes Moustafa. Ημερομηνία γεννήσεως: 5 Φεβρουαρίου 1962. Τόπος γεννήσεως: Osniers, Αλγερία. Κατοικία: Via Padova, 82 - Μιλάνο, Ιταλία.

ι) Abbes Youcef (γνωστός και ως Giuseppe). Ημερομηνία γεννήσεως: 5 Ιανουαρίου 1965. Τόπος γεννήσεως Bab El Aoued, Αλγερία. Κατοικία: α) Via Padova, 82 - Μιλάνο (Ιταλία), β) Via Manzoni, 33 - Cinisello Balsamo (MI), Ιταλία.

2. Η καταχώριση "Abdul Manaf KASMURI [γνωστός και ως α) Muhammad Al-Filipini, β) Intan], Klang. Selangor, Μαλαισία. Ημερομηνία γεννήσεως: 18 Μαΐου 1955. Τόπος γεννήσεως: Selangor, Malaysia. Υπηκοότητα: Μαλαισίας. Αριθ. διαβατηρίου: A 9226483. Αριθμός εγγραφής στα εθνικά μητρώα: 550528-10-5991" υπό τον τίτλο "Φυσικά πρόσωπα" αντικαθίσταται από τα εξής:

"Abdul Manaf KASMURI [γνωστός και ως α) Muhammad Al-Filipini, β) Intan], Klang. Selangor, Μαλαισία. Ημερομηνία γεννήσεως: 28 Μαΐου 1955. Τόπος γεννήσεως: Selangor, Μαλαισία. Υπηκοότητα: Μαλαισίας. Αριθ. διαβατηρίου: A 9226483. Αριθμός εγγραφής στα εθνικά μητρώα: 550528-10-5991."

3. Η καταχώριση "Al-Haramain Foundation (Ινδονησία) (γνωστό και ως Yayasan Al-Manahil-Indonesia), α) Jalan Laut Sulawesi Block DII/4, Kavling Angkatan Laut Duren Sawit, Jakarta Timur 13440, Ινδονησία. Άλλες πληροφορίες: τηλέφωνο: 021-86611265 και 021-86611266, φαξ: 021-8620174, β) Lembaga Pelayanan Pesantren & Studi Islam, Jl. Jati Padang II, N° 18-A, Jakarta Selatan 12540, Ινδονησία. Άλλες πληροφορίες: τηλέφωνο 021-789-2870, φαξ 021-780-0188" αντικαθίσταται από τα εξής:

"Al-Haramain Foundation (Ινδονησία) (γνωστό και ως Yayasan Al-Manahil-Indonesia), Jalan Laut Sulawesi Block DII/4, Kavling Angkatan Laut Duren Sawit, Jakarta Timur 13440, Ινδονησία. Άλλες πληροφορίες: τηλέφωνο 021-86611265 και 021-86611266, φαξ: 021-8620174."